Publication: Magyar Közlöny
Issue: MK-2011-87 (Year: 2011, Number: 87)
Era: contemporary
Section: 43/1999. (III. 3.) Korm. rendelet (a továbbiakban: Kr.) 2. §-a a következõ p) ponttal egészül ki:
Paragraph Index: 35

(1) A Kr. 33. § (1) bekezdése helyébe a következõ rendelkezés lép: „(1) A betegszállítás finanszírozása havonta, a szabályosan utalványozott betegszállítás céljából megtett hasznos és többletkilométerek alapján történik. Hasznos kilométerenként számolható el egyedi betegszállítás esetén a beteg felvételének helye és a betegszállító utalványon megjelölt érkezési helye közötti legrövidebb útszakasz, kapcsolt szállítás esetén az elsõ beteg felvétele és az utolsó beteg érkezési helye közötti legrövidebb, illetve indokolt esetben az attól eltérõ, a betegszállítás szempontjából legelõnyösebb útszakasz. Az elvégzett teljesítményekrõl a szolgáltató a 16. számú melléklet szerinti adattartalommal – kísérõjegyzékkel, számítógépes adathordozón – jelentést küld az OEP-nek a tárgyhónapot követõ hónap 5. napjáig. Az egységes, OEP által elõírt adattartalmat szolgáltató GPS mûholdas navigációs rendszer mûködtetõje a saját szerverérõl, az elvégzett szállítások validitásának ellenõrzésére az OEP részére minden tárgyhónapot követõ hónap 5. napjáig jelentést küld. A teljesítmény-adatok tartalmazzák a finanszírozott gépkocsik azon GPS-adatait, amelyek alkalmasak a gépkocsi teljesítményének, napi futott kilométereinek ellenõrzésére.”

Source: https://magyarkozlony.hu/hivatalos-lapok/65b89b8fad20ce0cabed3d9c531ab7628b8a0f1a/dokumentumok/b8f2cf197d639204df7ec07ce03eef9ada86d921/letoltes